ส่องกลุ่มอสังหาริมทรัพย์-ที่อยู่อาศัยคัด 3 หุ้นเด่นเน้นกำไรเติบโตสูงปี 60
กลุ่มอสังหาริมทรัพย์-ที่อยู่อาศัย ยอดขาย (presales) ครึ่งแรกของปี 59 (1H59) ไม่สดใส จากหลักทรัพย์ที่อยู่อาศัย 9 บริษัท โดยทำการวิเคราะห์อยู่มียอดขายรวมอยู่ 91 พันล้านบาท ลดลง 20% เทียบช่วงเดียวกันของปีก่อนซึ่งแบ่งเป็นแนวราบ 54 พันล้านบาท ลดลง 2% ส่วนที่เหลือ 37 พันล้านบาทเป็นคอนโดมิเนียมลดลง 37% เทียบช่วงเดียวกันของปีก่อน คัด 3 หุ้นเด่นเน้นกำไรเติบโตสูงปี 60
4 ส.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (4 ส.ค.) ว่า กลุ่มอสังหาริมทรัพย์-ที่อยู่อาศัย ยอดขาย (presales) ครึ่งแรกของปี 59 (1H59) ไม่สดใส จากหลักทรัพย์ที่อยู่อาศัย 9 บริษัท โดยทำการวิเคราะห์อยู่มียอดขายรวมอยู่ 91 พันล้านบาท ลดลง 20% เทียบช่วงเดียวกันของปีก่อนซึ่งแบ่งเป็นแนวราบ 54 พันล้านบาท ลดลง 2% ส่วนที่เหลือ 37 พันล้านบาทเป็นคอนโดมิเนียมลดลง 37% เทียบช่วงเดียวกันของปีก่อน
แต่คาดว่ายอดขายจะมีการฟื้นตัวในครึ่งหลังของปี 59 (2H59) สืบเนื่องจาก 80% ของคอนโดที่จะเปิดขายปีนี้จะมีการเปิดขายในครึ่งหลังปีนี้หรือคิดเป็นมูลค่า 121 พันล้านบาท จากทั้งหมด 151 พันล้านบาท
ทั้งนี้ LH เจ้าใหญ่ในตลาดยังไม่ได้เปิดขายคอนโดเลยในครึ่งแรกปี59 เช่นเดียวกับ AP และ ANAN ก็ยังไม่ได้เปิดขายคอนโดในนามบริษัทร่วมทุนกับญี่ปุ่นในครึ่งแรกปี59 ซึ่งปกติจะขายดีมาก สำหรับหลักทรัพย์ที่เน้นตลาดล่างคาดว่าจะมียอดขายที่ยังอ่อน สืบเนื่องจากภาระหนี้ภาคครัวเรือนของผู้ซื้อสูง และมีปัญหาล้นตลาดในบางพื้นที่ เช่น LPN (Fully Valued, ราคาพื้นฐาน 13.90 บาท) แม้บริษัทพยายามใช้กลยุทธ์การตลาดต่างๆ เช่น เช่าก่อนซื้อ (rent before buy) เป็นต้น
จากการทำประมาณการล่วงหน้า (preview) ไตรมาส 2/59  ที่ใกล้ประกาศ คาดว่ากำไรหลักรวมสำหรับบริษัทที่ทำการวิเคราะห์พบว่าเป็น 9.0 พันล้านบาท +12% เทียบช่วงเดียวกันของปีก่อนและ +16% เทียบไตรมาสก่อนหน้ากำไรหลักรวมครึ่งแรกปี59  คิดเป็นสัดส่วน 47% จากประมาณการกำไรทั้งปี 59
 ด้านหลักทรัพย์ที่คาดว่าจะมีอัตราการเติบโตกำไรสูงสุดของไตรมาส 2/59 เทียบช่วงเดียวกันของปีก่อนคือ ANAN, SC (ซื้อ, ราคาพื้นฐาน 3.92 บาท) และ SPALI (ถือ, ราคาพื้นฐาน 25.00 บาท) ซึ่งมีอัตราการเติบโตเป็น 80%. 58% และ 49% ตามลำดับ
Top Pick สำหรับการลงทุนในหลักทรัพย์กลุ่มนี้ คือ LH, AP และ ANAN เราได้มีการปรับราคาพื้นฐานใหม่ ด้วยการใช้คาดการณ์กำไรปี 60 แทนปี 59 (roll over) สำหรับราคาพื้นฐานเป็น 12.90 บาท 9.00 บาท และ 5.60 บาท ตามลำดับ อัตราการเติบโตกำไรหลักปี 60 เทียบช่วงเดียวกันของปีก่อนสูงโดดเด่นเป็น 17%, 33% และ 66% ตามลำดับ และส่วนเพิ่มจากราคาปิดเทียบกับราคาพื้นฐานมากเป็น 32%, 24% และ 13% ตามลำดับ